बिजली कट का भी आएगा अलर्ट
बिजली संबंधी सभी जानकारी का मोबाइल पर मिलेगा अलर्ट
नंबर दर्ज होने पर फोन में दिखेगा बिल
बिजलीनिगम की प्रत्येक एक्टीविटी को आपके फोन में एसएमएस के माध्यम से अलर्ट करेगा। बिल भी स्मार्टफोन में दिखाई देगा। इसके लिए आपको निगम की यूबीएचवीएन की साइट पर जाकर मोबाइल नंबर को दर्ज करना होगा। हाल ही में निगम ने इस ऑप्शन को जारी किया है। बिजली निगम की तरफ से ऑनलाइन प्रक्रिया को अमल में लाने के लिए लंबे समय से मंथन चल रहा है। निगम ने हर पहलू पर काम करते हुए उपभोक्ताओं के लिए यह ऑप्शन दिया है। निगम के अधिकारियों ने बताया कि मोबाइल नंबर दर्ज होने पर निगम की हर एक्टीविटी फोन पर आएगी। जिले में तीन लाख 78 हजार उपभोक्ता हैं। इनमें शहरी उपभोक्ता दो लाख हैं। अभी तक नंबर रजिस्टर्ड में शहरी उपभोक्ता रहे हैं।
^निगम की वेबसाइट पर उपभोक्ता का मोबाइल नंबर दर्ज करने का ऑप्शन है। कोई भी उपभोक्ता नंबर दर्ज कर सकता है। उसके मोबाइल पर अपडेट आती रहेगी। बिल भी मोबाइल पर दिखेगा। -हर्षवर्धनशर्मा, सीनियर एओ, पंचकूला।
मोबाइल नंबर दर्ज करने से उपभोक्ता को बिजली कट तक की जानकारी मिलेगी। बिजली का शेड्यूल, यूनिट महंगी या सस्ती, बिल, पेमेंट हुई या नहीं सहित उपभोक्ता से जुड़ी जानकारी समय-समय पर अपडेट करता रहेगा।
hin_Deva hin_Deva awa_Deva hin_Deva hin_Deva hin_Deva